Аԥсны атуризм аминистрра XXVII Жәларбжьаратәи атуристтә цәыргақәҵа MITT-2021 иалахәуп Москва. Аԥснытәи аделегациа напхгара аиҭоит атуризм аминистр Ҭеимраз Хышба. Сынтәа ауснагӡатә мҩаԥысуеит Жәларбжьаратәи ацәыргақәҵатә центр "Крокус Экспо" аҿы хәажәкыра 16-18 рзы.
"Ирацәаҩуп ацәыргақәҵа иаҭаауа, азҿлымҳара дууп. Ацәыргақәҵа алахәцәа рхыԥхьаӡара егьырҭ ашықәсқәа ирҿырԥшны ус ирацәамзаргьы, иара ашҟа иҟоу аинтерес иаҳа имаҷхеит ҳәа узҳәаӡом. Аԥсны астенд аазырԥшуа рацәаҩуп, атуризм аминистр егьырҭ аминистрра аусзуҩцәа, асасааирҭақәа рхаҭарнакцәа, Ахәаахәҭра –ааглыхратә палата, атуроператорцәа, атрансфер аганахьала аус зуа. Аԥсны астенд ахь иааиуа асасцәа рацәоуп, азҿлымҳара иарҭо ҳаракуп. Ирҳәоит Аԥсныҟа иаарц, ирбарц, рыԥсы ршьарц ргәы ишҭоу. Еиҳарак иазҵаауеит Аԥсныҟа ааразы ԥҟарас иҟоу, аковид чмазара аганахьала аилыркаа шәҟәқәа аҭахума", - лҳәеит Логәуаԥҳа.
Убасгьы иазгәалҭеит ирыдҵаало ауаа рыбжьара аҿар иаҳа рхыԥхьаӡара иацлеит егьырҭ ашықәсқәа ирҿырԥшны ҳәа.
Шәазыӡырҩы аудио.
Иара убас шәаԥхьар ҟалоит:
Аԥсни Кубеи атуризм аусхк аҟны аусеицура атәы иалацәажәеит
Аԥсны аҭыԥантәи ахаланапхгараҭарахь алхрақәа мҩаԥысит мшаԥы 11 рзы.
"Адепутатрахь иқәгылаз акандидатцәа ҩажәаҩык рахьынтә 15-ҩык алхын. Иманшәаланы еилагарада имҩаԥысит алхрақәа. 5196- ҩык ашәҟәы иҭагалаз алхыҩцәа рҟынтәи 2052 -ҩык алхрақәа рхы рыладырхәит. Уи аԥхьа иҟаз ас еиԥш алхрақәеи дареи еиҿурԥшуазар, усҟан 2800-ҩык ыҟан алхыҩцәа. Актәи аилатәара мҩаԥысраны иҟоуп иааиуа ашәахьаҽны мшаԥы 19 рзы. 15-ҩык адепутатцәа рахьынтә ҩыџьа аҳәса ыҟоуп. Уи аԥхьа иҟаз адепутатцәа рахьынтә ҩыџьа ықәгылан, руаӡәк ҩаԥхьа далырхит, уи Тҟәарчалтәи араионтә хәышәтәырҭа аиҳабы Лали Гаргәылиа лоуп", - лҳәеит Ажьиԥҳа.
Ажьиԥҳа лгәаанагара лҳәеит аҭыԥантәи ахаланапхгараҭарақәа рахь инеиуа адепутатцәа зеиԥшразар акәу.
Мшаԥы 14 Аԥсны ашәахтә маҵзура аусзуҩцәа рзанааҭтә ныҳәамшуп. 27 шықәса раԥхьа иаԥҵан Ареспублика аҳәынҭқарратә ашәахтә маҵзура, анаҩс уи ашәахтәқәеи аизгақәеи рминистрра ҳәа иҟалеит 2002 шыкәсазы.
"Иахьа Аԥсны ашәахтәқәҵара иазыԥҵәоу ауаҩы изымшәо, ибизнес иазышьҭнамхо иҳаракӡам. Иаагозар, иара иназыцҵоу ахәԥсазы ашәахтә атәы ҳҳәозар, Урыстәыла 20 процент ыҟоуп, ҳара ҳҟны 10. Аилыркаа ҟасҵар сҭахуп, ихьанҭоу ашәахтә иазыԥҵәоу акәӡам, ихьанҭоу атауар анаауго, ирҭиаанӡа аԥхьа ишәатәу аҳазалхратә хеилак еизырго ауп. Уи, хымԥада, иаруадаҩуеит аус. Ашәахтәқәҵара иазыԥҵәоу 10 процентк абизнес иаԥырхагахаратәы иҟам, ашәахтәқәҵара напхгара азура асистема аганахьала иаҭахуп арԥсыҽрақәак ралагалара, сгәаанаграла, аха уи иазхәыцуазар акәхап", - иҳәеит Габуниа.
Шәазыӡырҩы аудио.